โฟร์แองจี สี่สาวแสนซน
ในเทอมแรก ปุ้ย ไก่จัง นิน่า และกาละแมร์ ได้มาเจอกันระหว่างทางไปโรงเรียนประถมแองเจิล แต่ไม่สามารถเข้าโรงเรียนได้เนื่องจากมาสาย ทำให้ทั้งสี่ต้องหาวิธีที่จะเข้าไปในโรงเรียนโดยไม่ถูกครูใหญ่ลงโทษ ทั้งสี่คนได้อยู่ห้องเดียวกัน และได้เป็นเพื่อนกันในเวลาต่อมา จึงเกิดความคิดที่จะรวมกลุ่มและได้ตั้งชื่อกลุ่มของตัวเองว่า “โฟร์แองจี”
ในเทอม 2 “พ่อมดดูฮู” ต้องการจะทำลายโลก ทำให้ “กัปตันเจ” ซึ่งเป็นมนุษย์จากดาวอังคารคนสุดท้ายที่รอดพ้นจากการทำลายล้างของพ่อมดดูฮู ได้เข้ามาแฝงตัวในโลกมนุษย์ โดยแฝงมาเป็นครูในโรงเรียนประถมแองเจิล ใช้ชื่อว่า “นายดนุพร แก้วจาน” หรือ “ครูแจ้” และคอยขัดขวางพ่อมดดูฮูไม่ให้ทำลายโลก แต่ระหว่างการต่อสู้ เข็มขัดที่เป็นแหล่งกำเนิดพลังของเขาเกิดชำรุด เขาจึงรวบรวม “โฟร์แองจี” มาช่วยต่อสู้ด้วยและตั้งชื่อขบวนการว่า “สี่อภินิหาร” ฉะนั้นในเทอมนี้ ปุ้ย ไก่จัง นิน่า และกาละแมร์ จึงต้องเข้าร่วมขบวนการสี่อภินิหาร
โดโจ ซิตี้
ปัจจุบัน Dojo City มีศิลปินในสังกัด 11 คน แบ่งเป็น 4 กลุ่ม และ 2 ศิลปินเดี่ยว คือ Niece คู่ Duo สองสาวคือ คิท กับ กิ ซึ่งเป็นศิลปินเบอร์แรกของ Dojo City จากนั้นคือคู่นักร้องสาวที่ประสบความสำเร็จที่สุดนั่นคือ โบ กับ จอยซ์ ในนาม Triumphs Kingdom ศิลปินกลุ่มที่สามคือ สามสาวน้อยวัยสดใสที่มีบุคลิกที่แตกต่างกัน โดยสิ้นเชิงแต่ลงตัวอย่างที่สุดเมื่อมารวมกันสำหรับ แอนนี่ พลอย และ กิ๊ฟท์ ในนาม H จากนั้น Dojo City ก็ได้มีโอกาสต้อนรับศิลปินเดี่ยวคนแรกคือ Kristin ซึ่งย้ายมาจาก Bakery Music และศิลปินเดี่ยวคนที่สองของ Dojo City ก็คือ Oil-วรรณศิริ สาวน้อยอีกคนที่มาพร้อมความร่าเริง สดใส และกล้าแสดงออกในสิ่งที่ตัวเองเป็น และล่าสุดเป็นน้องสุดท้องของครอบครัว Dojo นั่นก็คือสองสาวน้อย พิงค์ กับ ปุ๋ย ที่รักการร้องเพลงและเต้นรำเป็นชีวิตจิตใจ